*Melléklet a 46/2020. Képviselő-testületi határozathoz*

**Állomás kód: BK15264 Kiskőrös Liget Iktatószám:**

**Bérleti szerződés**

amely létrejött egyrészről

|  |  |
| --- | --- |
| **Név/cégnév:**  | **Kiskőrös Város Önkormányzata** |
| **Székhely:**  | 6200 Kiskőrös, Petőfi S. tér 1.  |
| **Adószám:**  | 15724784-2-03 |
| **Bankszámlaszám:**  | 10400621-0007753-00000008 |
| **Képviseli:**  | Domonyi László polgármester |

mint bérbeadó (a továbbiakban: a „**Bérbeadó**”),

másrészről a

**DIGI Távközlési és Szolgáltató Korlátolt Felelősségű Társaság** (1134 Budapest, Váci út 35., cégjegyzékszám: 01-09-667975, adószám: 12175136-2-44, bankszámlaszám: 13700016-03848016-00000000, képviseli: Dragos Spataru ügyvezető) mint bérlő (a továbbiakban: a „**Bérlő**”)

együttesen: **Felek** között, alulírott helyen és időpontban, az alábbi feltételekkel.

1. **Preambulum**
	1. A Bérlő a rádiófrekvenciákra vonatkozó állami tulajdonosi jogok gyakorlójával, a Nemzeti Média- és Hírközlési Hatóság Hivatalával kötött Hatósági Szerződése alapján frekvenciahasználatra, illetve mobil távközlési szolgáltatás nyújtására jogosult Magyarország területén. A fenti tevékenység ellátása és megvalósítása érdekében Magyarország területén nyilvános, mobil, cellás rádiótelefon hálózatot épít ki, melynek üzemeltetését távközlési állomások (a továbbiakban: „**Állomás**”) létesítésével valósítja meg. Ezen cél megvalósítása érdekében kötik a felek a jelen bérleti szerződést (a továbbiakban: „**Szerződés**”).
2. **A Szerződés tárgya**

|  |  |
| --- | --- |
| **Ingatlan címe:**  | 6200 Kiskőrös, Liget utcában  |
| **Helyrajzi szám:**  | 2571 |
| **Terület:** | megközelítőleg 15 m2  |

* 1. A Bérbeadó kijelenti, hogy kizárólagos tulajdona a Kiskőrös 2571 hrsz. alatt nyilvántartott (természetben a 6200 Kiskőrös, Liget utcában, földhivatali besorolás: kivett vízmű) ingatlan, melyet jelen bérleti szerződés (a továbbiakban: a „**Szerződés**”) elválaszthatatlan részét képező földhivatali térképmásolat jelöl. A Bérbeadó a jelen pontban meghatározott ingatlanon fennálló tulajdonjogát 30 napnál nem régebbi tulajdoni lap másolattal igazolja, amely egyben a Szerződés 1. számú melléklete.
	2. A Bérbeadó a jelen Szerződésben foglalt feltételekkel bérbe adja, a Bérlő pedig bérbe veszi a 2.1 pontban meghatározott ingatlan közösen kijelölt, megközelítőleg 15 m2 területű részét (a továbbiakban: a „**Bérlemény**”) Állomás létesítése céljából. A Bérlemény pontos adatait a jelen Szerződés mellékletét képező kiviteli terv tartalmazza.
	3. A Bérlő jogosult a 2.2. pontban meghatározott területen az Állomás létesítése, üzemszerű működése és fejlesztése érdekében antennákat vagy antennarendszert, az Állomás rendeltetésszerű használatához szükséges valamennyi berendezést, tartószerkezetet, az azokat összekötő kábelrendszereket, valamint az elektromos energia fogyasztásmérőjét telepíteni és üzemeltetni.
	4. A Bérleményen belül telepíteni és üzemeltetni kívánt berendezéseket, a tartószerkezeteken elhelyezett antennák típusát, darabszámát, az összekötő kábelrendszer kábeleinek és vezetékeinek típusát és darabszámát a Bérlő műszaki igényei szerint, a bérelt területen, szabadon módosíthatja a terület növekedése nélkül.
	5. A Bérbeadó a Bérlemény bérbeadására a Bérbeadó Képviselő-testület [\*\*\*] számú határozata alapján jogosult.
1. **A Szerződés időtartama**
	1. A Felek a jelen Szerződést az aláírás napjától 15 éves határozott időtartamra kötik (elsődleges időtartam).
	2. A Szerződés hatálya automatikusan meghosszabbodik 5 (öt) évvel, amennyiben a Bérlő a Szerződés lejáratát 180 nappal megelőzően nem nyilatkozik, hogy a Szerződést nem kívánja meghosszabbítani. A Szerződés hatálya ezt követően automatikusan, minden alkalommal 5 (öt) évvel (kiterjesztett időtartam) meghosszabbodik, amennyiben a Bérbeadó vagy a Bérlő a Szerződés lejáratát 180 nappal megelőzően nem nyilatkozik, hogy a Szerződést nem kívánja meghosszabbítani.
2. **A Bérbeadó jogai és kötelezettségei**
	1. A Bérbeadó kijelenti és szavatolja, hogy jogosult a Bérlemény felett rendelkezni, nem idegenítették el harmadik személyek részére, nem adták bérbe, nem képezi bírósági, kisajátítási vagy más vita tárgyát, nincs lefoglalva, per-, teher-, igény- és szolgalommentes.
	2. Amennyiben a kivitelezési munka a hatályos jogszabályi előírások alapján építési engedélyhez kötött tevékenységnek minősül, úgy a Bérbeadó kifejezetten, véglegesen és visszavonhatatlanul hozzájárul, hogy a Bérlő az építési, a későbbiekben a használatbavételi, vagy más hatósági eljárást saját nevében kezdeményezzen és lefolytasson. A Bérbeadó, a jogszabályi előírások alapján az engedélyezési eljárásokhoz szükséges tulajdonosi és egyéb hozzájáruló nyilatkozatát véglegesen és visszavonhatatlanul megadja. Bérbeadó az esetlegesen szükséges talajmechanikai vizsgálatok és/vagy alapfeltáráshoz hozzájárulását jelen Szerződés aláírásával megadja.
	3. Felek rögzítik, hogy az ingatlan használója és üzemeltetője a Kiskunsági Víziközmű-Szolgáltató Kft. (a továbbiakban: Üzemeltető). Az ingatlanba történő bejutás feltételeit Bérlő Üzemeltetővel kötött külön megállapodás keretében szabályozza.
	4. A Bérbeadó a jelen Szerződés aláírásával visszavonhatatlanul hozzájárul, hogy a Bérlő az Állomás energia- és átviteltechnikai ellátásához szükséges föld- és/vagy légkábelt a jelen Szerződésben meghatározott ingatlan Bérbeadóval egyeztetett területén átvezesse, amelyért a Bérleti díjon felül egyéb díjat, követelést nem jogosult a Bérlővel szemben sem a Szerződés aláírásakor, sem azt követően érvényesíteni. Ugyanezen célból létesített solar panelek elhelyezéséhez ugyanígy hozzájárul a Bérbeadó az előre megállapított mértékű díj fizetése mellett.
	5. A Felek megállapodnak, hogy amennyiben a jelen Szerződés megkötéséhez és aláírásához a Bérbeadó részére a saját érdekkörében felmerült okból jóváhagyás vagy engedély szükséges, annak beszerzése és az ezzel kapcsolatos költségek a Bérbeadót terhelik. Ezen kötelezettség nem teljesítéséből eredő károk tekintetében a Bérbeadó köteles a Bérlőnek okozott teljes kárát megtéríteni.
	6. A Bérbeadó a Bérlő előzetes írásbeli hozzájárulásával jogosult az ingatlant harmadik személynek bérbe adni, vagy más módon rendelkezésére bocsájtani távközlési hálózat építéséhez vagy üzemeltetéséhez, vagy olyan más tevékenységhez, amely az Állomás rendeltetésszerű működését befolyásolhatja. A Bérlő köteles hozzájárulását megadni, amennyiben a harmadik személy tevékenysége a Bérlő tevékenységét bizonyítottan nem zavarja.
	7. A Bérbeadó tudomásul veszi, hogy a Bérleményen felépítendő, a Bérlő tulajdonában lévő Állomás közvetlen környezetében csak olyan tevékenységet folytathat, amely a Bérlő által nyújtott távközlési szolgáltatást nem akadályozza. Akadályozónak minősülhet például az üzemelő Állomás antennái előtt elhelyezésre kerülő hirdetőtábla, egyéb magas építmény létesítése, vagy olyan távközlési, illetve egyéb műszaki berendezés üzembe helyezése, amely az Állomás működését zavarja.
	8. A Bérbeadó kötelezettséget vállal arra, hogy a jelen Szerződésben meghatározott ingatlanon tervezett építési, bővítési, karbantartási tevékenységekről, felújítási, átalakítási munkálatokról azok megkezdése előtt legalább 90 nappal írásban tájékoztatja a Bérlőt. A tájékoztatás elmaradásával vagy hiányosságaival a Bérlőnek okozott kár megtérítésére a Bérbeadó köteles. Ez alól kivételek a vis maior esetek, valamint az olyan események, amelyek a Bérbeadó részéről azonnali beavatkozást igényelnek az ingatlan állagának, állapotának megóvása vagy a balesetveszély elhárítása és megszüntetése érdekében. A Bérbeadó a hivatkozott események bekövetkeztéről haladéktalanul köteles a Bérlőt tájékoztatni. A Felek vállalják, hogy a tájékoztatást követően egyeztetést kezdeményeznek és együttműködnek egymással annak érdekében, hogy az Állomás az átalakítás ideje alatt is üzemszerűen működőképes maradjon.
	9. A Bérbeadó a Bérlő előzetes írásbeli hozzájárulásával jogosult a jelen Szerződésből eredő jogait és kötelezettségeit harmadik személyre átruházni, engedményezni vagy bármely más módon átengedni.
	10. Amennyiben a Bérbeadó az ingatlan tulajdonjogát átruházza, a jelen Szerződésről és annak részleteiről köteles az új tulajdonost, az átruházás tényéről pedig a Bérlőt az átruházás alapjául szolgáló dokumentum keltétől számított 10 napon belül írásban értesíteni. Abban az esetben, ha a Bérlő a bérleti díjat előre fizeti, és a tulajdon átruházással érintett időszakra járó bérleti díjat a Bérbeadónak már megfizette, akkor a Bérbeadó köteles a tulajdonjog átszállásának időpontjától, a tárgyidőszak végéig járó, arányos bérleti díjat átutalni az új tulajdonos által megjelölt bankszámlára. A Bérbeadó a jelen pont megsértésével okozott károkért, kiadásokért, és díjakért korlátlan felelősséget vállal.
	11. A Bérbeadó teljes körű és feltétlen szavatosságot és kötelezettséget vállal, hogy amennyiben a Bérleményt vagy az egész ingatlant, amelyben a jelen Szerződés tárgyát képező Bérlemény található bármilyen formában elidegeníti vagy megterheli, akkor a Bérlemény tulajdonjogát, vagy azzal kapcsolatos bármely jogot megszerző harmadik személy köteles betartani a jelen Szerződésben meghatározottakat. Az ennek elmaradásával vagy hiányosságával a Bérlőnek okozott teljes kárért a Bérbeadó felel függetlenül a vevővel kötött megállapodásban foglaltaktól.. Az új tulajdonos, vagy más jogosult a jelen Szerződést nem mondhatja fel a határozott időtartam elteltéig.
	12. A Bérbeadó előzetesen köteles a Bérlőt írásban tájékoztatni a Bérleményt magában foglaló ingatlan esetleges speciális kötelező előírásairól (pl.: SzMSz, Házirend, tűz-, balesetvédelmi előírások, stb.).
	13. A Bérbeadó köteles a Bérleményt magában foglaló ingatlant vagy ingatlanrészt az Állomás fennállása alatt a Szerződés céljára tekintettel rendeltetésszerű használatra alkalmas állapotban tartani. A jelen fejezetben meghatározottak megsértése esetén a Bérbeadó köteles a Bérlőnek okozott teljes kárt - beleértve a következményi károkat is – megtéríteni.
3. **A Bérlő jogai és kötelezettségei**
	1. A Bérlő a Bérleményt – a 2.2. pontban és a későbbiekben készítendő kiviteli tervben meghatározottak szerinti – az Állomása elhelyezésére és üzemeltetésére, és az üzemeltetéshez szükséges berendezése, felszerelések elhelyezésére használhatja.
	2. A Bérlő kötelezettséget vállal arra, hogy az Állomása üzemeltetésénél a vonatkozó és hatályos magyar szabványokat és biztonságtechnikai előírásokat betartja, és azok betartásáról gondoskodik, továbbá az általa létrehozni kívánt létesítmény felépítéséhez a szükséges hatósági engedélyeket beszerzi. A Felek megállapodnak, hogy a Bérlő az engedélyek megszerzésének meghiúsulása, módosulása illetőleg azok esetleges visszavonása, érdekeinek változása, hálózatának illetve műszaki igényeinek módosulása esetén azonnali felmondással jogosult felmondani a jelen Szerződést minden további jogkövetkezmény nélkül.
	3. A Bérlő által felszerelt összes berendezés és felszerelés a Bérlő tulajdonában marad.
	4. A Bérlő köteles ingatlanban bizonyítottan neki felróhatóan okozott károkat, hibákat, sérüléseket saját költségén azonnal helyreállítani, kijavítani, illetve azokat helyrehozni, vagy helyrehozásukról gondoskodni.
	5. A Bérlő kijelenti, hogy berendezései az ingatlanon működő, a hatályos szabályoknak, előírásoknak és szabványoknak megfelelő műszaki berendezéseket, valamint a Nemzeti Média- és Hírközlési Hatóság rádióengedélyével rendelkező egyéb híradástechnikai berendezések működését nem zavarják és az Állomás eleget tesz a 0 Hz-300 GHz közötti frekvenciatartományú elektromos, mágneses és elektromágneses terek lakosságra vonatkozó egészségügyi határértékeiről szóló 63/2004. (VII. 26.) ESzCsM rendeletben, illetve a mindenkor hatályos jogszabályokban meghatározott egészségügyi határértéknek.
	6. A Bérlő feladata és kötelessége, hogy munkatársaival, megbízottaival és alvállalkozóival – a 4.11. pont szerinti, - a Bérbeadó üzemeltetési rendjét, speciális előírásait, tűz-, munka- és balesetvédelmi, és más egyéb kötelező előírásait megismertesse, és azokat betartsa és betartassa.
	7. A Felek megállapodnak, hogy a Bérlő tevékenységével kapcsolatos valamennyi költség a Bérlőt terheli.
	8. A Bérlő a Bérleményben a bérelt terület nagyságának növekedését eredményező műszaki átalakítást igénylő munkálatok elvégzésére a Bérbeadó előzetes, írásbeli hozzájárulásával jogosult.
	9. A Bérlő a 2.2. pontban megjelölt nagyságú területen, a Bérleményen belül jogosult a Bérbeadó tájékoztatása mellett, átalakítási, karbantartási, korszerűsítési munkálatokat végezni.
	10. A Bérlő megvédi és mentesíti a Bérbeadót harmadik személyek jogerős és végrehajtható határozatban megítélt igényével szemben, amelyeket a távközlési állomás üzemeltetése vagy működtetése miatt ítélt meg az eljáró bíróság a Bérbeadóval szemben, amennyiben a Bérlő számára a Bérbeadó biztosította a beavatkozás lehetőségét a peres eljárás kezdetétől.
4. **Bérleti díj**
	1. Bérleti díj és fizetési feltételek

|  |  |
| --- | --- |
| **Bérleti díj** | **1.280.000,-Ft./év, azaz: Egymillió-kettőszáznyolcvanezer forint/év**ÁFA adóalany Bérbeadó az általános szabályok szerinti ÁFA-s adózás választása esetén + ÁFA felszámítással számlázTársasház és Magánszemély bérbeadó esetében a bérleti díj a fizetendő adókat tartalmazza |
| **Díjfizetés esedékessége** | negyedéves |
| **Bérbeadó bankszámlaszáma** | 10400621-0007753-00000008 |
| **Bérlő számlázási címe** | **DIGI Távközlési és Szolgáltató Kft.** 1134 Budapest, Váci út 35. |

Bérbeadó választása szerint adókötelessé tette az általános forgalmi adóról szóló 2007.évi CXXVII. törvény (a továbbiakban Áfa tv.) 88.§-a alapján a lakóingatlannak nem minősülő 86.§ (1) l) bekezdésében meghatározott ingatlan (ingatlanrész) bérbeadását.

A Bérlő a bérleti díjat negyedévenként, tárgynegyedévben köteles megfizetni, a Bérbeadó által kibocsátott számla kézhezvételétől számított 45 napon belül átutalás útján a Bérbeadó bankszámlaszámára.

* 1. Az első számla kiállításának időpontja

A Bérbeadó a bérleti díjra a kivitelezés megkezdése napját követően jogosult, melyet a Bérlő címére számlázhat. A kivitelezés megkezdését követő első számla tartalmazza a kivitelezés megkezdése napjától a kivitelezés megkezdése negyedévének utolsó napjáig számított bérleti díj időarányos összegét, időpontját az Áfa.tv. 58.§-ában meghatározottak szerint állapítja meg.

* 1. A Bérbeadó köteles a számláján a Szerződés/Állomás azonosítóját (**BK15264 Kiskőrös Liget**) és a számlázási időszakot feltüntetni, ellenkező esetben a Bérlő jogosult a számlát, mint azonosításra alkalmatlant visszaküldeni.
	2. A Bérlő fizetési késedelme esetén a Bérbeadó 30 napos fizetési póthatáridő megjelölésével fizetési felszólítást küld a Bérlőnek. A Bérbeadó a késedelem napjától kizárólag a Polgári Törvénykönyv 6: 48. § (1) bekezdésében meghatározott mértékű késedelmi kamatra jogosult. A bérleti díj megfizetésének elmulasztása esetén a Bérbeadó jogosult a Szerződést felmondani, ha a Bérlő a póthatáridő elteltéig sem fizetett. A Felek megállapodnak, hogy a Bérbeadó a jelen Szerződést a jelen pontban meghatározott eseten kívül felmondással nem szüntetheti meg.
	3. A bérleti díj tartalmazza a Bérbeadó által a Szerződés alapján nyújtott összes szerződésszerű teljesítés ellenértékét. A Bérbeadó a Szerződésben meghatározott bérleti díjon felül egyéb díjat, kiadást, rezsit illetve költséget, vagy bármilyen más jogcímen követelést nem jogosult a Bérlővel szemben érvényesíteni. A Szerződés bármilyen okból történő megszűnése esetén a Felek elszámolnak egymással úgy, hogy a Bérlő a bérleti díj fizetésére a Bérlemény tényleges használatának utolsó napjáig köteles. Arra az időre, amely alatt a Bérlő a Bérleményt a saját felróható magatartásán kívül felmerült okból nem használhatja, bérleti díj nem jár. A Bérlő által előre fizetett bérleti díj visszatérítésére a Bérbeadó a Bérlő által elkészített elszámolás kézhezvételét követő 8 napon belül köteles. Amennyiben a Bérlő a Bérleményt a Szerződés megszűnését követően nem adja vissza a Szerződésben meghatározottaknak megfelelően, úgy használati díj fizetésére köteles, melynek napi összege megegyezik a félévre érvényes bérleti díj 1/180-ad részével.
	4. A Bérbeadó jogosulta bérleti díjat a jelen Szerződés aláírásának évét követő harmadik naptári év első napjától kezdődően évente módosítani a tárgyévet megelőző évre (az év január-december időszakára) vonatkozó, a KSH által hivatalosan közzétett fogyasztói árindex változás mértékéig. A módosított bérleti díjat a Bérbeadó a jelen Szerződésben meghatározottak szerint kiállított tárgyévre szóló számláiban jogosult érvényesíteni. A Bérbeadó jelen pontban meghatározott módosítási és a bérleti díjra vonatkozó igénye az esedékesség időpontjától számított egy év alatt évül el.
1. **A Bérlemény átadás-átvétele, berendezése, átalakítása és visszaadása**
	1. A bérlet kezdetekor a Bérlemény munkaterület átadás-átvételéről jegyzőkönyv készül, mely tartalmazza a Bérlemény állapotának és felszereltségének leírását, és amelyet mindkét Fél meghatalmazott képviselője aláír.
	2. A Bérleményen és a meglevő berendezéseken a Bérlő szükség esetén jogosult az indokolt műszaki változtatásokra.
	3. Az elsődleges, vagy a kiterjesztett bérleti időtartam lejártát követően, ha a Szerződés meghosszabbítására nem kerül sor, vagy ha a fentiekben foglaltak szerint a Bérlő visszaadja a Bérleményt, a felszereléseket jogosult elszállítani. A Bérbeadó megállapodhat a Bérlővel a berendezés, illetve a változtatások megtartásáról, amennyiben kifizeti a Bérlőnek az ingatlan értékét növelő változtatások ellenértékét, a Felek a Ptk. 6:337. § alkalmazását kizárják. A Bérlő a Bérlemény visszaadásakor az általa okozott hibák elhárításán kívül semmilyen átalakítási vagy felújítási munka elvégzésére nem köteles. Ha a Bérlő a Bérleményt jogosulatlanul alakította át, a Bérbeadó felhívására köteles a szerződésszerű használattal járó és a természetes elhasználódás figyelembe vételével az eredeti állapotot helyreállítani.
	4. A Bérlemény visszaadásáról a Felek jegyzőkönyvet készítenek, amelyet meghatalmazott képviselőik írnak alá.
	5. A Bérbeadó a bérlet tartama alatt szavatol a Bérlemény per-, teher és igénymentességéért. A Bérbeadó teljes körű és feltétlen szavatosságot vállal azért, hogy a Bérlemény vonatkozásában harmadik személyt nem illet meg előbérleti, szolgalmi, használati, rendelkezési vagy birtokjog, vagy bármilyen más jog, amely a Bérlő jogainak gyakorlását vagy a Bérlemény zavartalan használatát akadályozza, vagy korlátozza. A Bérbeadó felelősséget vállal a Bérlőnek a Bérleményben a jelen Szerződés szerint elhelyezett technikai eszközei és az ezek áramellátását biztosító vezetékek biztonságáért.
2. **Az Állomás energiaellátása**
	1. A Bérlő az Állomás villamosenergia-ellátása érdekében törekszik arra, hogy a területileg illetékes hálózati engedélyessel vagy a jogosult energiakereskedővel kössön szerződést és főmérőt építsen ki. A Bérlő az elektromos energia költségeket közvetlenül az energiakereskedőnek vagy az áramszolgáltatónak fizeti meg.
	2. A Bérbeadó a jelen Szerződés aláírásával hozzájárul, hogy a Bérlő, a tárgyi ingatlanon, vagy az ingatlan közelében elérhető, méretlen fogyasztói villamos hálózatról, saját költségén főmérős csatlakozási pontot és mérőhelyet alakítson ki. A Bérbeadó vállalja, hogy együttműködik a Bérlővel az Állomás működéséhez szükséges, az ingatlant érintő, azon áthaladó mért elektromos kábelnyomvonal kijelölésében, kiépítésének engedélyezésében. A Bérlő tájékoztatja a Bérbeadót, hogy az Állomás villamos teljesítmény igénye várhatóan maximum 3 x 10A.
	3. Abban az esetben, ha a Bérlő műszaki, biztonságtechnikai vagy gazdasági okokból nem tudja kiépíteni a - 8.1 pontban leírtak szerint - a Bérbeadótól független energiaellátó rendszert, úgy a Bérbeadó biztosítja a Bérlő számára a szükséges villamos energiát és a saját villamosenergia-hálózatához történő csatlakozásának lehetőségét. Ebben az esetben a Bérlő az elfogyasztott villamos energia és a kiépítés költségének ellenértékét a Bérbeadónak megtéríti, a Bérlő által telepítésre került almérővel mért fogyasztás alapján. Az almérés műszaki és gazdasági feltételeit a Felek energiavételezési megállapodásban rögzítik. A Bérbeadó ez esetben köteles az Állomás számára kiépített és a folyamatos működéshez szükséges áramellátás fenntartására az Állomás fennállásáig.
3. **Vis maior**
	1. Egyik Fél sem köteles helytállni a Szerződés szerinti nyilatkozatai, szavatosságvállalásai, feltételei vagy kötelezettségei bármilyen, vis maiornak minősülő eseményből fakadó késedelméért vagy nem teljesítéséért. Vis maiornak minősül különösen az elháríthatatlan erőhatalom, a műhold, földi távközlés hálózat, vagy más szétosztási mód, legyőzhetetlen erőhatalomból, elemi csapásból származó, vagy egyéb hasonló okból származó, a Feleknek fel nem róható meghibásodása. A vis maior okán késedelmesen teljesítő vagy nem teljesítő Fél minden indokolt erőfeszítést köteles megtenni annak érdekében, hogy a lehető leghamarabb folytathassa nyilatkozatai, szavatosságai, vállalásai vagy kötelezettségei teljesítését, azzal a feltétellel, hogy amennyiben a teljesítés 30 (harminc) napon belül nem folytatható, a Bérlő jogosult 30 (harminc) napos felmondási idővel felmondani a Szerződést.
4. **A szerződés megszűnése**
	1. A jelen Szerződés megszűnik, amennyiben:

- a határozott időtartam lejár;

* a határozott (elsődleges), illetve a kiterjesztett időtartam lejártát megelőzően a Szerződés 3.2. pontjában foglaltaknak megfelelően a Felek megszüntetik;
* a Felek közös megegyezéssel megszüntetik;
* a jelen Szerződésben meghatározott egyéb esetekben; vagy
* a Bérlemény megsemmisül.
1. **Értesítések**

A Feleknek a Szerződés teljesítésével kapcsolatban minden nyilatkozatot, értesítést írásban kell közölniük. A Felek a szerződéses nyilatkozataikat egymással személyes átadással, vagy a Szerződésben rögzített címre feladott könyvelt postai küldeményben kötelesek közölni. A Felek a Szerződésben rögzített adataikban bekövetkezett változásokról egymást haladéktalanul írásban kötelesek tájékoztatni. A tájékoztatás elmulasztásából származó bármilyen jogkövetkezmény a mulasztó Felet terheli. A kapcsolattartásra kijelölt személyek:

**A Bérbeadó részéről**

|  |  |
| --- | --- |
| Cégnév/Intézmény: | Kiskunsági Víziközmű-Szolgáltató Kft. |
| Kontakt személy: | Mátyus Zoltán ügyvezető |
| Cím: | 6400 Kiskunhalas, Kőrösi út 5. |
| Telefon: | 30/ 958-5179 |
| E-mail: | matyus.zoltan@kiskunviz.hu |

**A Bérlő részéről**

**Számlázással és szerződéssel kapcsolatos ügyekben:**

|  |  |
| --- | --- |
| Cégnév: | DIGI Távközlési és Szolgáltató Kft |
| Divízió: | Mobil telekommunikációs osztály |
| Cím: | 1134 Budapest, Váci út 35. |
| Telefon: | munkaidőben +36 50 101 5050 |
| E-mail: | allomasszamlazas@digi.hu |

**Üzemeltetési ügyekben:**

|  |  |
| --- | --- |
| Cégnév: | DIGI Távközlési és Szolgáltató Kft |
| Divízió: | Mobil telekommunikációs osztály |
| Név: | Karbantartási Csoport |
| Cím: | 1134 Budapest, Váci út 35. |
| Telefon: | +36 70 984 6845 |
| E-mail: | mobilkarbantartas@digi.hu |

1. **Egyéb rendelkezések**
	1. A Felek megállapodnak, hogy minden információ, amelyet a Felek akár szóban vagy írásban, direkt vagy indirekt módon a másik Fél tudomására hoznak, bizalmasan, üzleti titokként kezelendő. A Felek nem jogosultak bizalmas információ átadására harmadik személy részére, és nem használhatják azt fel a másik Fél kifejezett, előzetes írásbeli hozzájárulása nélkül. A jelen Szerződés tekintetében titkosnak és bizalmasnak minősül minden olyan információ, tekintet nélkül arra, hogy az mikor keletkezett és mikor jutott a Felek birtokába, valamint arra, hogy az adathordozón rögzítésre került-e vagy sem, amely a másik Fél működésére, eljárásaira, terveire, szándékaira, koncepcióira, know-how-jára, kereskedelmi titkaira, piaci lehetőségeire, üzleti kapcsolataira vagy egyéb üzleti ügyeire vonatkozik.
	2. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezéseit kell alkalmazni.
	3. A Felek a vitás kérdéseiket tárgyalások útján kívánják rendezni. Amennyiben ez sikertelen lenne, a polgári perrendtartásról szóló törvény szerint hatáskörrel és illetékességgel rendelkező bíróság jár el.
	4. A Bérlő nem felel a Bérleményen elhelyezett berendezései és felszerelései által okozott olyan károkért, amelyek a Bérlő érdekkörén kívül eső okból következtek be.
	5. A jelen Szerződés vagy annak bármely rendelkezése kizárólag írásban, mindkét Fél cégszerű aláírásával módosítható.
	6. A Bérbeadó nyilatkozik, hogy az általa megadott és a jelen Szerződésben meghatározott számlaszám hiteles, továbbá vállalja, hogy annak változásáról a Bérlő részére minden esetben cégszerűen aláírt írásbeli nyilatkozatba foglalt értesítést küld. Amennyiben a Bérlő a Szerződésben megjelölt, vagy azt követően vele ismertetett számlaszámra teljesít kifizetést, a teljesítéssel kapcsolatban semmilyen felelősség nem terheli. A Bérbeadó a jelen pontban meghatározott nyilatkozatáért teljes körű és feltétlen felelősséget vállal, megvédi és mentesíti a Bérlőt minden, a nyilatkozattal kapcsolatban felmerült felelősség alól, és megtéríti a Bérlő felmerült teljes kárát.
	7. A jelen Szerződés a Felek teljes megállapodását tartalmazza, és hatályon kívül helyez minden korábbi, a jelen Szerződés létrejöttét megelőző akár szóbeli, akár írásbeli ajánlatot, ígéretet, megállapodást, intézkedést vagy tárgyalást. A jelen Szerződéssel kapcsolatos üzletági szokások csak annyiban válnak a jelen Szerződés részévé, amennyiben azokról a jelen Szerződés kifejezetten rendelkezik, vagy az a Bérlő jelen Szerződéssel elérni kívánt céljai érdekében szükséges.

A jelen Szerződést a Felek elolvasták, és mint akaratukkal mindenben megegyezőt jóváhagyólag 4 példányban aláírták.

Kiskőrös, 2020. június ……. Budapest, 2020. június …….

|  |  |
| --- | --- |
| .................................................................................... | ………...................................................................................... |
| **Kiskőrös Város Önkormányzata****Bérbeadó**Domonyi László polgármester | **DIGI Távközlési és Szolgáltató Kft.****Bérlő**Dragos Spataru ügyvezető |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

 Dr. Turán Csaba

 jegyző

Mellékletek:

1. tulajdoni lap
2. térképmásolat